
 Na temelju članka 11. stavka 2. Zakona o pravu na pristup informacijama (Narodne novine br. 25/13, 85/15, 69/22.) i članka 48. Statuta Općine Nova Rača („Službeni glasnik Općine Nova Rača“ broj 02/21 i 02/23) općinski načelnik upućuje

JAVNI POZIV 

za savjetovanje sa zainteresiranom javnošću u postupku donošenja
Odluke o određivanju vrijednosti boda komunalne naknade (B)

Daje se na javno savjetovanje sa zainteresiranom javnošću prijedlog Odluke o određivanju vrijednosti boda komunalne naknade (B) koja od donošenja 2019. godine nije imala izmjene i dopune.
Ovim prijedlogom odluke predlaže se izmjena vrijednosti boda komunalne naknade.
Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na e-mail adresu juo2@nova-raca.hr ili poštom na Općina Nova Rača, Trg Stjepana Radića 56, 43 272 Nova Rača. 
Javno savjetovanje otvoreno je od 28.09.2026. godine do 27.10.2026. godine do 23,59 sati.
	Svi prijedlozi pristigli u roku razmotrit će se, a oni prihvaćeni će se ukomponirati u konačni prijedlog teksta predmetne Odluke koja će se proslijediti Općinskom vijeću Općine Nova Rača na donošenje. 
Po isteku roka za dostavu mišljenja i prijedloga izradit će se i objaviti Izvješće o savjetovanju sa zainteresiranom javnošću koje sadrži zaprimljene prijedloge i primjedbe te očitovanja s razlozima za neprihvaćanja pojedinih prijedloga i primjedbi. Izvješće će se objaviti u službenim internet stranicama Općine Nova Rača.
Ako u navedenom roku građani i pravne osobe ne dostave svoja očitovanja, mišljenja, prijedloge i primjedbe smatrat će se da su isti suglasni s izloženim Nacrtom Odluke.

